b'\n_START_ARTICLE_\nChris Tucker\n_START_SECTION_\nKarriere\n_START_PARAGRAPH_\nTuckers f\xc3\xb8rste store filmrolle var sammen med rapperen Ice Cube i kultfilmen Friday fra 1995. Han har ogs\xc3\xa5 haft optr\xc3\xa6dener sammen med Charlie Sheen i Money Talks fra 1997 og sammen med Bruce Willis i Det femte element det samme \xc3\xa5r. Senere havde han en af hovedrollerne i kampsportfilmen Rush Hour fra 1998, samt i opf\xc3\xb8lgeren Rush Hour 2, hvor han spillede James Carter, en bedrevidende, irriterende detektiv._NEWLINE_Den 19. april 2005 blev Tucker arresteret af politiet i Georgia for at have k\xc3\xb8rt for hurtigt og for at stikke af fra politiet, da de vinkede ham til siden. If\xc3\xb8lge Sheriffen k\xc3\xb8rte Tucker over 175 km/t i sin Bentley. Tucker p\xc3\xa5stod at han havde travlt, fordi han var ved at komme for sent til kirke._NEWLINE_I dag udf\xc3\xb8rer Tucker stand-up, og optr\xc3\xa6der i en lille rolle som Mariah Careys passager i videoen til hendes hit Shake It Off fra 2005. Han optr\xc3\xa6der ogs\xc3\xa5 i 2pacs musikvideo til California Love. Han var ogs\xc3\xa5 med i en af Michael Jackson musikvideoer (you rock my world)'